ལཱོ་ཡུ།དེ་ཚོ་ཚང་མ་རྒྱུ་མཚན་དང་གནས་ལུགས་མེད་པའི་སྐད་ཆ་རེད།མང་གཙོའི་ལམ་ལུགས་ཅན་གྱི་རྒྱལ་ཁབ་ཚང་མ་དང་ཆབ་སྲིད་ཤོག་ཁག་ཅན་གྱི་རྒྱལ་ཁབ་གང་ཞིག་ཏུ་ཟིང་འཁྲུག་བྱུང་མ་མྱོང་པ་རེད་དམ།གནད་དོན་གཙོ་བོ་དེ་སྲིད་དབང་སྒེར་གཅོད་ལམ་ལུགས་མེད་པར་བཟོས་ཏེ།གལ་ལེར་བརྟན་ལྷིང་ངང་གོམ་པ་རེ་རེ་བཞིན་བསྐྱོད་དགོས།ཅང་ཅེ་གཱོ་འགྱུར་མཆན།ཐའེ་ཝན་གོ་མིན་ཏང་སྲིད་གཞུང་གི་སྲིད་དབང་གཅིག་སྡུད་ལམ་ལུགས་མེད་པར་བཟོས་ཏེ་མང་གཙོའི་ལམ་དུ་འཁྲིད་མཁན་དཔོན་པོལ་ཕྱིར་བལྟས་ཤིག་བྱོས་དང་།ཁོང་གིས་སྔོན་ལ་འཆར་འགོད་ཙམ་ཡང་མ་བྱས་པར་མང་གཙོའི་ལམ་དུ་ལམ་ལྷོངས་ལྡན་པའི་ངང་བསྐྱོད་ཐུབ་པ་བྱུང་བ་རེད།དེར་བརྟེན་ད་ལྟ་རྒྱ་ནག་ལ་གསར་གཏོད་དམ་ཡང་ན་གསར་བཟོ་ཞིག་དགོས་ངེས་མེད་པར།འཛམ་གླིང་སྟེང་གི་སྔོན་ཐོན་གྱི་ལམ་ལུགས་ལ་སློབ་སྦྱོང་ཙམ་བྱས་པ་ཡིན་ན།རྒྱ་ནག་གི་གནད་དོན་ཐག་གཅོད་བྱ་ཐུབ་པ་ཞིག་ཏུ་གྱུར་ཡོད།